ଭାରତୀୟ ଲେଗ ସ୍ପିନର ୟଜୁବେନ୍ଦ୍ର ଚହଲ ସମସ୍ତ ଭାରତୀୟ ବୋଲରଙ୍କ ମଧ୍ୟରେ ସର୍ବାଧିକ ଟି -୨୦ ୱିକେଟ ହାସଲ କରିଛନ୍ତି. ଗତକାଲି ଅହମଦାବାଦରେ ଖେଳାଯାଇଥିବା ଭାରତ - ଇଂଲଣ୍ଡ ଟି -୨୦ ସିରିଜର ପ୍ରଥମ ମ୍ୟାଚରେ ଜସ ବଟଲରଙ୍କୁ ଆଉଟ କରିବା ପରେ ଭାରତୀୟ ଫାଷ୍ଟ ବୋଲର ଯଶପ୍ରୀତ ବୁମ୍ରାଙ୍କୁ ପଛରେ ପକାଇ ଏହି ସଫଳତା ହାସଲ କରିଛନ୍ତି ଚହଲ । ବର୍ତ୍ତମାନ ସୁଦ୍ଧା ଚହଲ ୪୬ ଟି ଟି -୨୦ ମ୍ୟାଚରୁ ୬୦ ୱିକେଟ ହାସଲ କରିଛନ୍ତି । ଅନ୍ୟ ଭାରତୀୟଙ୍କ ମଧ୍ୟରେ ଯଶପ୍ରୀତ ବୁମ୍ରା ୫୯, ଆର ଅଶ୍ୱିନ ୫୨, ଭୁବନେଶ୍ୱର କୁମାର ୪୧ ଏବଂ କୁଲଦୀପ ଯାଦବ ୩୯ ଟି -୨୦ ୱିକେଟ ହାସଲ କରିଛନ୍ତି । ଅନ୍ତର୍ଜାତୀୟ ଟି -୨୦ କ୍ରିକେଟରେ ସର୍ବାଧିକ ୱିକେଟ ହାସଲ କରିଛନ୍ତି ଶ୍ରୀଲଙ୍କାର ଫାଷ୍ଟ ବୋଲର ଲସିଥ ମାଲିଙ୍ଗା. ଏକମାତ୍ର ଖେଳାଳି ଭାବେ ୧୦୦ ରୁ ଉର୍ଦ୍ଧ ଟି -୨୦ ୱିକେଟ ହାସଲ କରିବା ସହ ୮୪ ଟି ମ୍ୟାଚରୁ ୧୦୭ ଟି ୱିକେଟ ହାସଲ କରିଛନ୍ତି । ଅନ୍ୟ ବୋଲରଙ୍କ ମଧ୍ୟରେ ନ୍ୟୁଜଲାଣ୍ଡର ଫାଷ୍ଟ ବୋଲର ଟିମ ସାଉଥି ୯୩, ବାଙ୍ଗଲାଦେଶୀ ଅଲରାଉଣ୍ଡର ସକିବ ଉଲ ହାସନ ୯୨ ଏବଂ ଆଫଗାନିସ୍ତାନ ସ୍ପିନର ରସିଦ ଖାନ ୮୯ ଟି -୨୦ ୱିକେଟ ହାସଲ କରିଛନ୍ତି ।
ସାରା ବିଶ୍ୱରେ ଦେଖାଦେଇଥିବା କରୋନାଭାଇରସ୍ ପ୍ରକୋପ ଯୋଗୁଁ ଗତକାଲି ପ୍ରଧାନମନ୍ତ୍ରୀ ମୋଦୀ ଦେଶବ୍ୟାପୀ ୨୧ ଦିନିଆ ଲକଡାଉନ୍ ଘୋଷଣା କରିବା ପରେ ପ୍ରମୁଖ ଇ-କମର୍ସ ସଂସ୍ଥାନ "ଫ୍ଲିପକାର୍ଟ' ସାମୟିକ ଭାବେ ନିଜର ସେବା ସ୍ଥଗିତ ରଖିଥିବା କଥା ବୁଧବାର ଘୋଷଣା କରିଛି ।
ୱେବସାଇଟରେ ଏକ ବାର୍ତ୍ତାରେ ଫ୍ଲିପକାର୍ଟ କହିଛିଃ ହେଲୋ ଭାରତୀୟ ବନ୍ଧୁଗଣ, ଆମେ ସାମୟିକ ଭାବେ ସେବା ସ୍ଥଗିତ ରଖୁଛୁ । ଆପଣମାନଙ୍କର ଆବଶ୍ୟକତାକୁ ଆମେ ସର୍ବଦା ଗୁରୁତ୍ୱ ଦେଉଥିଲୁ । ଯଥା ଶୀଘ୍ର ସମ୍ଭବ ପୁଣି ଥରେ ଆପଣମାନଙ୍କୁ ସେମିତି ସେବା ଯୋଗାଇବୁ ବୋଲି ପ୍ରତିଶ୍ରୁତି ଦେଉଛୁ ।
ଅନ୍ୟାନ୍ୟ ଅସୁବିଧା ସମୟ ଠାରୁ ଏଇଟା ଅତି ଦୁଃସମୟ । ନିରାପଦରେ ରହିବାକୁ ଜନସାଧାରଣ ପୂର୍ବରୁ କଦାପି ସମାଜରୁ ଛାଡ଼ି ଅଲଗା ହୋଇ ରହି ନ ଥିଲେ । ଦେଶକୁ ସାହାଯ୍ୟ କରିବାକୁ ପୂର୍ବରୁ କେବେ କେହି ଘରେ ବସି ରହୁ ନ ଥିଲେ । ନିରାପଦରେ ରହିବା ପାଇଁ ଘରେ ରହିବାକୁ ଆମେ ଆପଣମାନଙ୍କୁ ନିବେଦନ କରୁଛୁ । ଆମେ ସଫଳ ହେବା । ଆମେ ମାନେ ଏକାଠି ହୋଇ ହୋଇ ଏହି ଦୁଃସମୟକୁ ମଧ୍ୟ ସଫଳତାର ସହ ଶେଷ କରିବା ।
ବିଭିନ୍ନ ରାଜ୍ୟରେ ଲୋକମାନଙ୍କ ଗମନାଗମନ ଏବଂ ମାଲ ପରିବହନ ଉପରେ କଟକଣା ଜାରି ହେବା ଯୋଗୁଁ ୱାଲମାର୍ଟ ମାଲିକାନାରେ ଥିବା ଫ୍ଲିପକାର୍ଟ ବ୍ୟବସାୟ ଚଳାଇ ରଖିବାକୁ ଯଥାସାଧ୍ୟ ଉଦ୍ୟମ କରିଥିଲା । ହେଲେ ଗତକାଲି ପ୍ରଧାନମନ୍ତ୍ରୀ ମୋଦୀ ସମ୍ପୂର୍ଣ୍ଣ ଦେଶକୁ ପୂର୍ଣ୍ଣ ରୂପରେ ଲକ ଡାଉନ ଘୋଷଣା କରିବା ପରେ ଶେଷରେ ନିଜ ସେବାକୁ ବନ୍ଦ କରିବା ପାଇଁ ବାଧ୍ୟ ହୋଇଛି ଫ୍ଲିପକାର୍ଟ।
